Dosarele X
Al 10-lea sezon al serialului TV Dosarele X (engleză: "The X-Files") a apărut în 2016, fiind considerat inițial ca un miniserial TV. Este o continuarea a serialului "Dosarele X" care a fost difuzat în perioada 1993-2002 de postul de televiziune Fox în Statele Unite ale Americii. După lansarea primelor episoade, Fox a început să se refere la acest minserial pe site-ul oficial ca fiind "sezonul 10", fiind considerat la fel de Amazon.com, Hulu și de numeroși critici. Relansarea serialului a fost anunțată la 24 martie 2015 de către Fox, care a confirmat că o serie de șase episoade va fi produsă. Premiera sezonului a avut loc la 24 ianuarie 2016. Este continuat de un al 11-lea sezon care a avut premiera la 3 ianuarie 2018.